Subject: RE: Kutse huvigruppidele tagasiside andmiseks ELandmeliidu strateegiale ja tehisaru rakendamisestrateegiale
From: "Kai Kallas" <[email-masked]>
To: "Justiits- ja Digiministeerium" <[email-masked]>
Cc: "Kuldar Aas - JUSTDIGI" <[email-masked]>, "Kaarel Sepp - JUSTDIGI" <[email-masked]>,Jaanus Vänt - JUSTDIGI <[email-masked]>, "Allar Laaneleht - JUSTDIGI" <[email-masked]>,Markko Liutkevičius <[email-masked]>, "Lauri Kriisa" <[email-masked]>,Mehis Lõhmus <[email-masked]>, "Taavi Ploompuu" <[email-masked]>
Date: Wed, 25 Feb 2026 13:35:41 +0200

Tere

Saadame vastuskirja 11.02.2026 RIA-le tulnud kirjale: Kutse huvigruppidele
tagasiside andmiseks EL andmeliidu strateegiale ja tehisaru rakendamise
strateegiale. Vastust oodati RIA-lt 24.02.2026.

Tehisaru rakendamise strateegia üldine suund on tervitatav, kuna see
nihutab fookuse uute regulatsioonide loomiselt tehisaru tegelikule ja
praktilisele kasutuselevõtule.

Positiivne on, et strateegias rõhutatakse väikese ja keskmise suurusega
ettevõtete (VKEde) toetamist, avaliku sektori olulist rolli ning vajadust
tagada tehisaru turvaline ja usaldusväärne kasutamine.

Samas jääb strateegia mitmes aspektis üsna üldiseks ning praktilised
rakendusjuhised ei ole piisavalt selgelt välja toodud. Selleks, et
strateegia eesmärgid realiseeruksid igapäevases praktikas, oleks vajalik
suuremat selgust konkreetsete rakendusmehhanismide osas.

Eesti võiks strateegia edasiarendamisel teha kaks ettepanekut:

1.	EL tasandil oleks vaja luua selged ja praktilised juhendmaterjalid
ettevõtetele ja avalikule sektorile tehisaru lahenduste kasutuselevõtuks.
Standardiseeritud riskihindamise mudelid, andmehalduse põhimõtted ning
näidisprotsessid aitaksid eriti VKEdel AI-lahendusi kiiremini,
turvalisemalt ja väiksema halduskoormusega rakendada. Ühtsed juhised
aitaksid vähendada ka tõlgendamisruumi ning suurendada õiguskindlust.
2.	Strateegias tuleks senisest enam rõhku panna tehisaru-alaste
oskuste arendamisele. Lisaks rahastusmeetmetele peaks Euroopa Liit toetama
ühiseid koolitusprogramme ning praktilisi õppeplatvorme, mis aitaksid nii
juhtidel kui ka spetsialistidel paremini mõista tehisaru võimalusi,
piiranguid ja riske. Ilma piisavate oskusteta ei jõua strateegilised
eesmärgid reaalsesse kasutusse ega loo oodatud majanduslikku ja
ühiskondlikku mõju.

Samuti soovime rõhutada, et juhul kui strateegia raames lisanduvad uued
sertifitseerimis- või turvanõuded, peab Eesti vaatest olema selgelt
arusaadav nende seos juba olemasoleva reguleeritud keskkonnaga. Oluline on
vältida kattuvaid auditeid, dubleerivat aruandlust ning liigset
halduskoormust, mis võiks pidurdada nii innovatsiooni kui ka tehisaru
laiemat kasutuselevõttu.

Tervitades

Kai Kallas

Personaalriigi osakonna juhataja

+372 5568 2254

 <mailto:[email-masked]> [email-masked]

Riigi Infosüsteemi Amet

Pärnu mnt 139a, Tallinn 15169

 <http://www.ria.ee/> www.ria.ee

Käesolev e-kiri võib sisaldada asutusesiseseks kasutamiseks tunnistatud
teavet. Kui te ei ole selle kirja adressaat, palun võtke ühendust saatjaga
ning kustutage e-kiri arvutist.
This e-mail may contain information which is classified for internal use.
If you are not the intended recipient of this message, please notify the
sender immediately and delete the message.